Avvalroq bu kasallikka chalinish holatlari Hindistonda kuzatilgandi. Foto: Global Look Press Rossiyada COVID-19 bemorlarida xavfli "qora mog‘or" kasalligini yuqtirish holatlari qayd etildi. «Izvestiya» nashrining yozishicha, gap mukormikoz - mikroskopik zamburug‘lar (mukormitsetlar) keltirib chiqaradigan zamburug‘li infeksiya haqida bormoqda. Ular tuproqda yashaydi hamda ularni ko‘pincha chirigan o‘simlik va sabzavotlar yuzaga ajratib chiqaradi. Ushbu infeksiya burun, ko‘z va nafas olish tizimiga ta’sir qiladi. Kasallik burun bo‘shlig‘ida rivojlanib, ko‘z chanog‘iga tarqaladi. Bemor davolanmasa o‘limga olib kelishi mumkin. Mechnikov nomidagi tibbiyot universiteti klinik mikologiya, allergologiya va immunologiya kafedrasi mudiri Nikolay Klimkoning so‘zlariga ko‘ra, mukormikoz birinchi navbatda immuniteti past odamlar uchun xavflidir. Avvalroq bu kasallikka chalinish holatlari Hindistonda kuzatilgandi.